cyanic-selkie/wikianc huggingface dataset:
Рафаел Варан
Рафаел Варан (Raphaël Varane), – француски фудбалер, играч од одбраната на Манчестер Јунајтед и на француската репрезентација.
Животопис
Неговиот татко е од Мартиник, а мајка му е Французинка.
Ланс
Кон крајот на октомври 2010 година, Варан е повикан да тренира со првиот тим. На тренингот доаѓа до повреда на еден од одбранбените играчи на Ланс, а како единствено решение се наметнал младиот Варан. Тоа бил натпревар против Монпелје на кој Ланс победил со 2 : 0. Варан одиграл извонредни 90 минути, па предизвикал еуфорија во градот и пошироко. На големо бил фален од тренерот, претседателот на клубот, капитенот и останатите соиграчи. Медиумите го прогласиле за еден од надежите на францускиот фудбал.
Варан одиграл уште неколкупати во првиот ти, а клубот за да го задржи и за да ги одврати останатите клубови од него, го продолжува неговиот договор на уште четири години. Својот прв гол го постигнал во ремито против Кан на 8 мај. Но Ланс заради своите лоши партии испаѓа во Втората француска лига.
Реал Мадрид
Варан со своите одлични игри привлекол многу големи клубови во Европа, но за негово ангажирање најупорен бил големиот мадридски гигант, Реал. Неговото преоѓање во Реал на Лансовите навивачи им го потврдил претседателот на клубот Жерве Мартел на 22 јуни 2011 година. Варан пред оваа потврда бил во Мадрид на разговор кај својот сонародник Зинедин Зидан. Пет дена подоцна од Лил, трансферот го потврдил и Реал. Веќе на подготовките Варан дебитирал на натпреварот против ЛА Галакси кој Реал го добил со 4 : 1. Во Ла лига дебитира против Расинг Сантандер на 21 септември 2011 година.
Три дена подоцна на натпреварот против Рајо Валјекано, Варан го постигнува својот првенец за Реал. Со 18 години и 152 дена станува најмладиот странски играч стрелец за Реал.
На 27 јули 2021 година, било објавено дека Манчестер Јунајтед и Реал Мадрид постигнале договор за трансфер на Варан, под услов тој да помине лекарски прегледи и да потпише договор.
Репрезентативна кариера
Варан ги поминал сите категории на француската фудбалска репрезентација, а на своето деби за П-18 постигнува гол против Данска. Набрзо добива повик за репрезентацијата П-21. Својот единствен гол за репрезентацијата П-21 го постигнал на натпреварот против Словачка.
Францускиот фудбалски селектор во мај 2016 година го објави пописот за настап на Европското првенство во Франција, на кој е изоставен Варан заради повреда. Варан се повреди на тренинг на Реал Мадрид за финалето од Лигата на шампиони против Атлетико Мадрид, а бидејќи за заздравување му требало околу три недели, го пропуштил не само финалето од Лигата на шампионите, туку и Европското првенство.
1137 п.н.е.
1137 п.н.е. — година според општоприфатениот календар. Тоа била 1137. година пред новата ера, 137. од вториот милениум п.н.е., 37. од 12 век п.н.е. и осма од 1130-тите п.н.е.
Други календари
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 4371 и 4372 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 3613 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 2623 и 2624 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 384 пред основањето на Рим.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1137 година се протега во 1499 и 1500, додека според второто гледиште, годината трае во текот на 1559 и 1560 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, па така годината е 594 пред Буда да ја достигне блажената состојба. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1812 и 1811 исламска година пред хиџра.
449
449 (Римски бројки) — година според општоприфатениот календар. Тоа била 449 година од новата ера, 449. од првиот милениум, 49. од V век и последна од 440-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 449 година се протега во 3085 и 3086, додека според второто гледиште, годината трае во текот на 3145 и 3146 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 992. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 178 и 177 година пред хиџра.
Крештатиски парк
Крештатискиот парк (украински: Хрещатий парк) се наоѓа во Киев, Украина.
Паркот бил основан во 1882 година, и се наоѓа во близина на Европскиот плоштад на падините на реката Днепар.
Паркот има површина од 11,8 хектари и во почетокот бил дел од Градскиот кралски парк.
Македонски извори за македонскиот идентитет
Македонски извори за македонскиот идентитет се пишани документи или изјави на видни македонски национални дејци кои говорат за посебноста на македонскиот национален идентитет.
Запис на учителот Ѓорѓи Македонски за своето потекло, 1846 година
Учителот Ѓ. Маќедонски, родум од с. Радибуш (Кривопалнечко), по повод настапувањето на учителската должност во родното с. Радибуш, го оставил овој запис со фразата вообичаена за тоа време „Да се знае” (Знано будет ...)
Ѓорги Пулевски
Во своето второ објавено дело „Речник од три јазика“ (тријазичник) од 1875 Ѓорѓија Пулевски првпат ја изложува македонската национална идеологија за македонска посебност и самобитност:
Ѓорѓи Пулевски, во песната „Македонска самовила и еја посестрима“, печатена во неговата книга „Македонска песнарка“, Софија 1879, кн. I. стр. 17, пишува:
Во своето обемно, капитално дело Славјанско-маќедонска општа историја од 1892 година, Ѓорѓија Пулевски пишува:
Атанас Раздолов
Атанас Раздолов е македонски револуционерен писател и поет, автор на написи, стихотворби и брошури со теми од револуционерната борба. Близок пријател и приврзаник на Гоце Делчев, којшто пак од своја страна, насекаде топло ги препорачувал неговите дела. Во својата брошура ‘Иднината на Балканскиот Полуостров’, издадена во Варна, во 1914 г., Раздолов вели:
Јане Сандански
"Ние не сакаме бугарска Македонија, сакаме Македонија за Македонците, Македонија ослободена од суровата тиранија. Граѓани, да го тргнеме ова од патот. да се                         разбереме и да се разбереме. сите сме исти. угнетувањето, под една иста тиранија и аспирации нè погазуваат да бидеме исти. Не сме само ние што страдаме од крв."
Toдор Паница:
Борис Сарафов
Во списанието Македонски глас, 1914
Крсте Мисирков
Крсте Мисирков во една своја статија за софиски весник во 1925 вели:
Во својата статија „Самоопределување на Македонците“ од 25 март 1925, објавена во весникот „Мир“, Крсте Мисирков пишува:
„Бугарија и Русија, можам да работам и со двете се додека можам да ја ослободам мојата татковина, што треба да биде цел на секој Македонец"
Признание на Димитар Ризов
Димитар Ризов е по потекло Македонец, но бугарски агитатор и националист. Целата своја политичка кариера ја посветил на Бугарија работејќи за бугарските интереси. Но, во еден разговор со хрватскиот публицист Иван Мештровиќ во 1912 вели дека Македонците ...Понатаму, Ризов вели дека во егзархиските гимназии Македонците морало да бидат запишани и да се изјаснуваат како „бугари“, но и дека пред да го продолжи школувањето, “домашните му говореле дека се Македонци, без разлика што велат другите“, итн.
Реч на Исаија Мажовски
Реч одржана од име на "заробените славјано-бугари Македонци" на 18 јули 1888 година на Паробродот "Рицар" насред реката Днепар, во градот Киев, Русија, од Исаија Радев Мажовски од село Лазарополе, Македонија.
Григор Прличев
Григор Прличев во 1885 година во Солун, по повод 1000-годишнината од смртта на свети Методиј:
Марко Цепенков
Марко Цепенков, во една сопствена творба од 1899 година запишал:
Иван Хаџиниколов
"Какви ли не навредувачки зборови паѓаа на адреса на Македонците: „Македонци - гнили конци“, „дај ми пари за да станам Бугарин“, „муур ми е, и овде го клавам и онде го клавам“ итн. итн. - Воопшто, како да се Македонците без патриотизам, несвесни, ете така - дивјаци, без секакво национално чувство. Овие обвинувања и навредувања се слушнаа главно од Васил К’нчев и Петко Машев, луѓе за првпат дојдени во Македонија, и тоа само во Солун, и кои не ја знаат и не ја познаваат вистинската положба на Македонија во минатото и сегашноста.“
Блаже Крстев – Биринчето
Блаже Крстев – Биринчето, крушевски војвода на ВМОРО, во едно свое писмо до про-српски војвода од Српското четничко движење вели:
Кочо Рацин
„Јасно е дека ние сме Македонци, а не македонски Бугари, јасно е дека српските и бугарските власти се борат за контрола. И двајцата пропагандисти ја кажуваат истата приказна и лаги"
Стефан Димитров
Стефан Димитров е македонски револуционер од с. Зелениче, Леринско, Беломорска Македонија и војвода на Македонската револуционерна организација. Во едно писмо до своите родители тој запишал:
Битка кај Азенкур
Битка кај Азенкур (Bataille d'Azincourt, Battle of Agincourt) — битка во Стогодишната војна. Битката се одвивала на 25 октомври 1415 година (Криспиновден) во близина на Азенкур, во северна Франција. Со неочекуваната англиска победа против помоќната француска армија се зголемил англискиот морал и углед, додека Франција воено ослабела, а со тоа започнал нов период на англиска превласт во војната.
По неколку децении од релативен мир, Англичаните ја продолжиле војната во 1415 година, поради неуспехот на преговорите со Французите. Во походот што следел, многу војници починале од болест, и бројот на англиски војници се намалил; тие се обидувале да се повлечат до Калес, кое било под контрола на Англија, но се нашле со блокиран пат од значително поголема француска армија. И покрај неповолната положба, битката завршила со огромна тактичка победа на Англичаните.
Англискиот крал Хенри V ги водел своите војници во битката. Додека фрацускиот крал Шарл VI не ја командувал француската армија бидејќи страдал од психотични болести и ментална неспособност. Со Французите командувал Шарл д’Албре и разни други истакнати француски благородници од партијата Армањак. Оваа битка е значајна по употребата на велшкиот лак во многу голем број, со тоа што англиските и велшките стрелци сочинувале скоро 80 проценти од англиската армијата.
Азенкур е една од најславните победи во Англија и била еден од најважните триумфи на Англичаните во стогодишната војна, заедно со Битката кај Креси (1346) и Битката кај Поатие (1356). Битката претставува централно дело на драмата Хенри V од Вилијам Шекспир, напишана во 1599 година.
Современи извори
Битката кај Азенкур е добро документирана од најмалку седум современи извештаи, од кои што три се очевидци. Приближната локација на битката никогаш не била оспорена, а локацијата останува релативно непроменета и по 600 години.
Веднаш по битката, Хенри ги повикал хералдите на двете војски што ја гледале битката заедно со главниот француски хералд Монтџој и тие се решиле за името на битката како Азенкур, по најблиското утврдено место. Двете најчесто цитирани извештаи доаѓаат од бургундски извори, едно од Жан ле Февре де Сен-Реми кој бил присутен во битката и другиот од Ангеран де Монстреле. Извештајот на англискиот очевидец доаѓа од анонимниот автор на Gesta Henrici Quinti, за кое се верува дека е напишано од капелан во домаќинството на кралот, кој бил дел од позадинската единица на армијата. Неодамнешната повторна проценка на стратегијата на Хенри за походот во Азенкур ги вклучува овие три извештаи и тврди дека војната се сметала за правна процедура за решавање на несогласувањето околу претензиите на францускиот престол.
Бојно поле
Прецизно каде била локацијата на битката не е познато. Може да биде во тесната лента на отворено земјиште формирано помеѓу шумата Трамекур и Азенкур (близу до денешното село Азенкур). Сепак, недостатокот на археолошки докази на оваа локација довело до идејата дека се водела на запад од Азенкур. Во 2019 година, историчарот Мајкл Ливингстон, исто така поставил можна локација, западно од Азенкур, врз основа на преглед на извори и рани мапи.
Англиската поставеност
На почетокот на 25 октомври, Хенри ја поставил својата војска (приближно 1.500 витези и 7.000 стрелци ) на 690 метри долг дел од пролазот. Армијата била поделена во три групи, со десното крило предводено од Едвард, Војвода од Јорк, центарот предводен од самиот крал и левото крило под водство на стариот и искусен барон Томас Камојс. Со стрелците командувал Сер Томас Ерпингам. Веројатно е дека Англичаните ја користеле својата вообичаена борбена линија на стрелци од дветете крила, со витези во центарот. Можно е и да распоредиле некои стрелци во центарот на линијата. Англиските витези биле поставени рамо до рамо. Англиските и велшките стрелци на крилјата поставиле дрвени колци во земјата под агол за да ја принудат коњаницата да се оддалечи. Оваа употреба на колци можно е да била инспирирана од Битката кај Никопол во 1396 година, каде што Отоманското Царство ја користеле тактиката против француската коњаница.
Француската поставеност
Француската армија имала 10.000 витези и околу 4000–5000 разни пешаци, вклучувајќи стрелци вкупно 14.000-15.000 војници. Веројатно секој воен напад би бил придружуван од вооружен слуга, додавајќи на уште 10.000 потенцијални борци, иако некои историчари ги изоставиле од бројот на борци.
NGC 7243
NGC 7243 — расеано ѕвездено јато во соѕвездието Гуштер, заведено во Новиот општ каталог на длабоконебесни тела.
Откривање
Телото е откриено на 26 септември 1788 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 7243 е од видот IV2p. Видливиот сјај со голо око изнесува 6,4 m. NGC 7243 има само една позната привидна димензија, која изнесува 30'.
Други поделби
Проучување на NGC 7243 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 87; додека во Каталогот на основни ѕвезди (GSC) е групиран под бројот 3614. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 590.
Проституција во Тајланд
Проституцијата е вообичаена во Тајланд со векови. За време на Кралството Ајутаја (1351–1767), проституцијата била легална и оданочувана, а државата управувала со бордели. Проституцијата не е незаконска во Тајланд, иако многу активности поврзани со тоа се (бордели, макроа, предизвикувајќи јавни непријатности итн.) Како и да е, се проценува дека има приход од 6,4$ милијарди годишно (2015 година), што претставува значителен дел од националниот БДП (бруто домашен производ).
Закон за превенција и сузбивање на проституцијата
Закон за Спречување и Сузбивање на Проституцијата, БЕ 2539 (1996) е статутот кој најдиректно се занимава со проституција. Според овој акт, дефиницијата за „проституција“ е: „Сексуален однос, или кое било друго дело, или извршување на каков чин со цел да се задоволи сексуалната желба на друго лице на промискуитетен начин, за пари или каква било друга корист, без оглед на тоа дали лицето кое го прифаќа делото и лицето кое го сторило тоа дело се од ист пол или не“. Јасна дефиниција на фразата „на промискуитетен начин“ не е дадена.
Според овој акт, се предмет на лица кои бараат секс „...на отворен и бесрамен начин...“ (фраза што не е јасно дефинирана) или кои „...предизвикуваат непријатност во јавноста...“ до парична казна. Лицата кои се здружуваат во „установа за проституција“ со друго лице заради проституција се соочуваат со затворска казна или парична казна или обете. Терминот „установа за проституција“ не е јасно дефиниран, иако може да биде широко толкуван да го вклучува секое место каде што се одвива проституција, особено во врска со случаите со детска проституција кои носат потешки казни (до шест години ако проститутката е помлада од 15 години години) - во спротивно, законот обично не се спроведува против проституција на приватни места. Со овој акт се воведуваат и потешки казни против сопствениците на бизниси со проституција и установи. Кривичниот законик предвидува и казни за набавка или употреба на пари заработени од проституција.
Законот за спречување и сузбивање на проституцијата е напишан со посебен фокус на детска проституција и трговија со луѓе. Дел 8 ги казнува клиентите кои вршат сексуални односи со сексуални работници на возраст под 15 години, со затворска казна од 2-6 години и парична казна до 120,000 бахти (3,362€). За сексуалните работници на возраст од 15 до 18 години, затворската казна е од 1-3 години, а казната е до 60,000 бахти (1,680€).
Добивање сексуални услуги без никакви отежнувачки околности (малолетни сексуални работници, трговија со измама, закана, насилство или вршење на непотребно влијание или принуда) останува легално и е неказнето според тајландските закони.
Закон за изменување и дополнување на Кривичниот законик
Актот е напишан и за решавање на детската проституција, но нема целосна јасност, бидејќи не дефинира што е тоа „непристоен чин“. Насловот IX, Дел 279 од Кривичниот законик вели: „Кој и да изврши непристојно дело на дете кое не е над 15 години, без оглед дали тоа дете ќе одобри или не, ќе се казни со затвор не подолг од 10 години или со парична казна не поголема од 20,000 бахти (560€), или обете“.
Закон за забавни места
Законот за забавни места од 1966 година го става товарот врз сопственикот на одредени видови забавни установи ако се случи проституција во просториите, со што ги прави кривично одговорни. Според овој акт, сексуалните работници, исто така, мораат да се рехабилитираат една година во реформската куќа по завршувањето на казната за вршење проституција.
Поврзани активности како што се држење бордел, барање и профитирање од проституција на други лица се нелегални. Законите за јавни непријатности се користат и против проституцијата. Во пракса, тоа се толерира, понекогаш затоа што локалните службеници имаат финансиски интереси за локална проституција. Проституцијата работи тајно во многу делови на земјата.
Степен на распространетост
Најголемиот сектор за проституција во Тајланд е оној што служи исклучиво за тајландски клиенти. Тој е многу пати поголем од секторот достапен за западните туристи и останува речиси целосно скриен од очите наа обичните странски посетители.
Од војната во Виетнам, Тајланд се здобил со меѓународна репутација меѓу патниците од многу земји како одредиште за секс туризам. Точниот број на проститутки во Тајланд е тешко да се процени. Проценките се разликуваат многу и се предмет на национална и меѓународна полемика. Ниту една тајландска влада досега не спровелае официјално истражување. Проценката од д-р Нитте Тинакул од Универзитетот во Чулалонгкорн од 2004 година дал вкупно 2,8 милиони сексуални работници, вклучувајќи два милиони жени, 20,000 возрасни мажи и 800,000 малолетни лица на возраст под 18 години, но бројките за жени и малолетни лица се сметале за грубо надуени од повеќето набљудувачи и биле резултат на лоши истражувачки методи. Според извештајот на Светската здравствена организација од 2001 година: „Најсигурен предлог е дека има помеѓу 15,000 и 200,000 сексуални работници“. Во својот годишен извештај за човекови права за 2008 година, американскиот Стејт департмент истакнал дека, „Владино истражување во текот на годината покажа дека имало од 76,000 до 77,000 возрасни проститутки во регистрирани забавни установи. Сепак, невладините организации веруваа дека имало од 200,000 до 300,000 проститутки“. Во Извештајот за човекови права на Државниот оддел за Тајланд во 2013 година не се проценил степенот на проституција но во 2015 година, Хавоскоп, база на податоци што обезбедува информации за глобалниот црн пазар, дала приближна бројка од околу 250,000 за бројот на проститутки кои работат во Тајланд. УНАИДС во 2015 година проценувала дека вкупното население на сексуални работници во Тајланд е 147,000.
Предложено е на пример дека само на Ко Самуи може да има дури 10,000 проститутки, одредиште на островско одморалиште што обично не се забележува за проституција и дека најмалку 10% од туристичките долари може да се потрошат за трговија со секс. Проценката објавена во 2003 година ја ставила трговијата на 4,3$ милијарди годишно, или околу 3% од тајландската економија. Во 2015 година, Хавоскоп рекол дека околу 6,4$ милијарди годишни приходи се генерирале од трговијата, бројка што претставува 10% од БДП на Тајланд. Хавоскоп рекол дека сексуалните работници во Тајланд испраќаат годишно просечно 300$ милиони до членовите на семејството кои живеат во повеќе руралните области на Тајланд.
IC 1297
Објектот бил предмет и на други истражувања, па освен како IC 1297 се споменува и како MCG -2-22-16.
Проституција во Тајланд
Степен на распространетост
Во 1996 година, полицијата во Бангкок проценила дека во Тајланд работеле најмалку 5,000 руски проститутки, од кои многумина пристигнале преку мрежи контролирани од руски банди.
IC 1297
Откривање
Објектот е откриен на 22 февруари 1898 година од страна на Херберт Хоу.
Податоци од набљудување
Според морфолошката класификација на галаксиите, IC 1297 е од видот Sa. Видливиот сјај со голо око изнесува 13,7 mag, а оној во рамките на интервалот од минималната до максималната честота 14,6 mag, додека површинскиот сјај изнесува 13 m/лм2. IC 1297 има привидни димензии од 1' х 0,6'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 8 ч 26 м 27,7 с, а неговата деклинација, односно висината на лакот на тој агол, -13° 17' 36"". Положбениот агол на објектот е во износ од 144°.
Други поделби
Проучување на IC 1297 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 23683.
Проституција во Тајланд
Степен на распространетост
Затворањето на границите на земјата во 2020 година како реакција на пандемијата КОВИД-19 во Тајланд резултирало со намалување на бројот на странски клиенти за сексуалните работници во земјата. 35% од нив немале пристап до јавни парични средства; на некои им била одбиена финансиска помош од владата откако се идентификувале како сексуални работнички, додека други морале да лажат за својата професија за да добијат исплата. Многумина се префрлиле на работни места надвор од сексуалната индустрија. Одделот за прашања на жените и развојот на семејството соопштил дека обезбедувал сексуални работници со материјали за помош и обука за работа. Исто така, рекол дека се планира измена на законот за проституција во земјата за да им се овозможи пристап до социјална помош, бидејќи само 5% биле дел од системот за социјално осигурување на Тајланд.
Локација
Примарните туристички „зони на проституција“ на Тајланд често се идентификуваат како зона на црвени фенери (red-light district) во Бангкок и Патаја како и одморалиштето на плажата Патонг на островот Пукет. Покрај тоа, Хат Јаи и другите гранични градови со Малезија се грижат за Малезијците. Во Бангкок, областите кои најчесто се поврзани со проституција ги вклучуваат областите за забава во Патпонг како и локациите во западната област на патот Сухумвит, како што е улицата наречена „Сои Каубој“ и зградата „Нана Плаза“. Областа позната како област за забава „Ратчадафишек“, која се протега по патот „Ратчадафишек“ во близина на раскрсницата „Хуаи Куанг“, е локација на неколку големи места за забава кои вклучуваат сексуална масажа. Паркот „Лумфини“ во центарот на Бангкок е добро познат како место за проституција по самрак. Во Патаја примарните области поврзани со проституција се „Бојтаунз“, „Суни Плаза“ и „Вокинг стрит“. Наместо да се соочуваат со ризиците од независна работа, многу сексуални работници ја менуваат својата слобода за релативна безбедност што доаѓа со фиксно вработување во деловни активности како што се барови „караоке“, салони за „масажа“ или бордели. Проституцијата може да се одвива во голем број на различни видови на места, вклучувајќи бордели, хотели, салони за масажа, ресторани, сауни, барови на хостеси, го-го барови и „барови за пиво“. Многу други работници во услужниот сектор нудат сексуални услуги како споредна работа. Тајландската проституција е поделена на различни сектори кои служат на различни пазари (главните критериуми се социоекономскиот статус на клиенти и националноста и на клиентите и на проститутките). Борделите кои не нудат услуги освен сексот, го претставуваат долниот крај на пазарот. Овие се најчести надвор од Бангкок, служат тајландски мажи со ниски примања.
Проституцијата е наводно забранета според тајландските закони, но, караоке-баровите и салоните за масажа можат да бидат регистрирани како нормални, легални деловни активности. Кога апсења на сексуални работници се случуваат во такви простории, полицијата обично го третира чинот на проституција како размена помеѓу сексуалната работничка и клиентот - размена во која сопственикот на бизнисот не бил странка. Случаите со клиенти кои биле обвинети се малку, што го предизвикува популарниот потсмев дека „вработувањето сексуални работници е легално, да се биде сексуален работник е нелегално, клиентите проаѓаат без последици“. Сопствениците на ваквите установи се обвинети само при кршење на други закони, како што се вработување на малолетни работници или илегални мигранти.
Пенеста масажа
Установи за пенеста масажа (สถานอาบอบนวด; RTGS: sathan ap op nuat, „места за капење и масажа“), слично на јапонскитe соупнленд (ソープランド, sōpurando, соопурандо), обично обезбедуваат масажа со масло, масажа на голо тело или третман на бања, кој вклучува сексуални услуги. Во овој тип на установа, машките клиенти можат да се занимаваат со сексуална активност со женски проститутки. Објектите за проституција насочени кон месното население се обично салони за „капење-сауна-масажа“ од овој тип. Има толку многу бизниси со пенеста масажа во некои делови од Бангкок, кои користат огромни количини на вода илегално испумпана од подземните води, што биле обвинети од властите за придонесување на слегнувањето на Бангкок за еден сантиметар годишно.
Караоке барови
Еден набљудувач вели дека „таканаречените „караоке барови“ најчесто имаат машини за караоке како декор, иако малку или воопшто немаат клиенти да посетуваат такви места за да пеат, туку за да купат сексуални услуги.“ Во една студија од 2015 година од страна на провинцискиот здравствен сервис Убон Ратчатани, имало 2,410 жени кои работеле во ресторани и караоке барови во провинцијата Убон Ратчатани. Од нив, 1,230 биле потврдени сексуални работнички. Нешто повеќе од половина од нив - 692 жени - биле од Лаос илегално работеле на Тајланд.
Салони за масажа
Иако Тајланд е познат по тајландска масажа, неговата несексуална, традиционална масажа, познат како nuat phaen boran, некои салони за масажа им овозможуваат на клиентите еротска масажа на дополнителни трошоци, вклучувајќи рачна стимулација на пенис, орален секс и сексуални односи. Федерацијата на тајландски здруженија на бањи (FTSPA) во 2016 година ги повикала властите да ги намалат сексуалните услуги што се нуделе на некои салони за масажа. FTSPA тврдeла дека влијателните фигури користеле законски дупки за да отворат „убави бањи“ или салони за масажа каде што туристите можеле да купуваат сексуални услуги. Разликата помеѓу овој вид на масажа и ab ob nuat е што не сите салони за масажа нудат сексуални услуги.
Барови кои угостуваат странци
Жените („бар девојки“) или мажите, во случај на геј барови, или транссексуалци („катои“) се вработени во баровите или како танчерки (во случај на го-го барови) или едноставно како хостеси кои ќе охрабрат клиенти да им купуваат пијалоци. Освен овие видови барови, постојат и низа други места за трговија со секс. Во повеќето од овие установи, проститутките се директно вработени, но во хотелите на некои барови и дискотеки, на хонорарните проститутки им е дозволено да бараат клиенти. Проститутките обично добиваат провизија кога клиент купува пијалоци и сексуалните услуги може да се договорат и одвиваат во тамошните простории или на друго место (со тоа што вториот ќе бара од клиентот да плати „казна за бар“ за да ја ослободи проститутката од барот).
Историја
Документираната историја на проституција во Тајланд се враќа најмалку шест века, со отворени и експлицитни препораки од кинескиот патник Ма Хуан (1433) и последователно од европски посетители (Ван Нек, 1604; Гисберт Хек, 1655 и други). Тоа сигурно не бил нов феномен, иако ситуацијата се влошила од јапонската окупација за време на Втората светска војна и од широката употреба на Тајланд како објект „Одмор и рекреација“ од страна на американските сили за време на Втората војна во Индокина (околу 1963 година - 1973 година).
Кога Рама V го укинал ропството во 1905 година, жените станале сиромашни, па започнале да нудат сексуални работи за опстанок. Во тоа време милиони Кинези дошле да работат градежни работи, барајќи секс. Во 1908 година, кралот донел закони за легализирање на проституцијата и за помош на сексуалните работници да добијат медицинска нега.
Тајланд има древна, континуирана традиција на законски текстови, општо опишани под насловот на литературата Даммасатта (тајландски изговор, там-ма-сат), каде проституцијата е различно дефинирана и универзално забранета. Ерата на традиционални правни текстови завршила во раниот XX век, но овие претходни текстови биле значајни во однос на пишувањето и на духот на современото законодавство.
Во XX век биле донесени различни закони во врска со сексуалната индустрија, вклучително и Законот за спречување на заразни болести од 1908 година и Законот за забавни места од 1966 година. Во 50те години од минатиот век, тајландскиот премиер Фелдамаршал Сарит Танарат иницирал кампања за морал која вклучувала криминализирање на проституцијата преку изрекување парични казни и затвор. Воведен бил систем на медицински прегледи и „морална рехабилитација“ и фокусот на јавната вина бил префрлен од трговците со луѓе и набавувачите во самите проститутки. Самата проституција била направена нелегална во Тајланд. во 1960 година, кога бил донесен закон под притисок на Обединетите нации. Владата воспоставила систем за следење на сексуалните работници со цел да се спречи нивното малтретирање и да се контролира ширењето на сексуално преносливи болести. Законот од 1960 година бил укинат со Законот за спречување и сузбивање на проституцијата, БЕ 2539 (1996). Според овој закон, проституцијата како таква не била незаконска, но борделите, макроата и предизвикувањето јавна непријатност (меѓу другото) биле нелегални.
Градиште (Старо Село)
Градиште — археолошко наоѓалиште т.е. населба од неолитското време. Се наоѓа во тетовското село Старо Село. Сместено е северно од селото, во правецот на селото Рогачево, каде по површината се среќаваат фрагменти од керамички садови, куќен лепеж и орудија од камен и кремен.
Проституција во Тајланд
Обид за легализација
Во 2003 година, Министерството за правда ја разгледало легализацијата на проституцијата како службено занимање со здравствени придобивки и приход што се оданочувал и одржал јавна дискусија на оваа тема. Легализацијата и регулацијата биле предложени како средство за зголемување на даночните приходи, намалување на корупцијата и подобрување на состојбата на работниците. Сепак, не било сторено ништо понатаму.
ХИВ/СИДА
Мечаи Вираваидија, познат како „Г-дин Кондом“, неуморно водел кампања за зголемување на свеста за безбедни сексуални практики и употреба на кондоми во Тајланд. Тој служел како министер за туризам и превенција од СИДА од 1991 до 1992 година, а исто така го основал ланецот ресторани „Зелки и кондоми“, кој им давал бесплатни кондоми на клиентите.
По усвојувањето на првиот петгодишен план на тајландската влада за борба против епидемијата на ХИВ/СИДА во земјата, вклучувајќи ја и „100% програма за кондоми“ на Мечаи, заклучно со 1994 година употребата на кондоми за време на комерцијален секс веројатно значително се зголемила. Нема достапни тековни податоци за употребата на кондоми. Програмата им наложувала на сексуалните работници да одбијат однос без кондом и ги следела статистичките податоци на здравствените клиники со цел да се лоцираат борделите кои дозволуваат секс без кондоми.
Катои
Студија направена од AIDS Care ја истражувала употребата на супстанции со ризикот од ХИВ кај катои сексуалните работници (трансџендер) во Бангкок, Тајланд. Само половина од учесниците изјавиле дека биле тестирани за ХИВ и еден од нив имал посетено медицинско лице во изминатите 12 месеци. Откриено било дека катои кои доживеале злоупотреба од татко или брат имале помали шанси да користат кондоми за време на аналениот секс со клиентите. Сексуалната работа катео има тенденција да биде во големите градови и туристичките области, вклучувајќи ги Бангкок, Чианг Маи, Пукет Сити и Патаја. Многу катои работат со скратено работно време како хонорарни проститутки и одржуваат работно време. Катои обично се поевтина алтернатива на жени проститутки и се смета дека е помалку веројатно да биде ризик од болест. Притисокот од често специјализираните „лејдибојс“ ги става катои во опасност од зараза со сексуално преносливи болести со оглед на тоа што многу клиенти не се подготвени да користат кондоми.
Социјални ставови
Тајландското општество има свој уникатен сет на често контрадикторни сексуални манири. Посета на проститутка или платена љубовница не е невообичаено, иако не е прифатливо однесување за мажите. Многу тајландски жени, на пример, веруваат дека постоењето на проституција активно ја намалува инциденцата на силување. Меѓу многумина Тајланѓани, постои општ став дека проституцијата отсекогаш била и ќе биде дел од социјалното ткиво на Тајланд. Од друга страна, „...идејата за легализирање на сексуалната работа е неприфатлива за многу Тајланѓани, кои оценуваат дека професијата е основа на пороците. Не е важно колку сексуални работници се изоставени од формалниот економски сектор и стануваат склони кон изнуда, експлоатација и злоупотреба - многу Тајланѓани едноставно нема да ја толерираат сексуалната работа како легална“.
Според студија од 1996 година, спроведена на мажите и жените од Тајланд, се сметало дека сексуалниот нагон кај мажите бил многу посилен од сексуалниот нагон на жените. За жените се мислело дека можеле да вршат контрола над своите желби и нагони, додека сексуалниот нагон кај мажите бил „основна физиолошка потреба или инстинкт“. Исто така, и од мажите и жените од Тајланд сметале дека на мажите им требала „повремена варијација во партнерите“. Бидејќи женското неверство било силно неприфливо во тајландското општество и, според истражување од 1993 година, сексуалните врски на самохраните жени исто така се среќавале со неодобрување од страна на мнозинството од тајландската популација, секс пред брак, повремен секс и вонбрачен секс со проститутки бил широко прифатен, очекуван и понекогаш дури и охрабрен за тајландските мажи, а се сметало дека вториот бил помалку заканувачки за бракот, заради трајни врски со т.н. „минорна жена“.
Политичари
Чувит Камолвисит бил сопственик на неколку салони за масажа во Бангкок и многумина го сметалеа за „кум на проституцијата“ во Тајланд. Во 2005 година бил избран за четиригодишен мандат во Претставничкиот дом на Тајланд, но во 2006 година Уставниот суд го отстраниl од функцијата. Во октомври 2008 година тој повторно се кандидирл за гувернер на Бангкок, но не бил избран. Тој открил во 2003 година дека некои од неговите најдобри клиенти биле високи политичари и полицајци, за кои, за кои исто така, тврел дека плаќале, над една деценија, повеќе од 1,5£ милиони (1,672.314€) мито за да можел да успее неговиот бизнис, продавајќи секс.
Иако трговијата со секс во Тајланд била насочена кон странци може да кажеме дека е очигледна, индустријата што се грижи исклучиво за тајландски мажи никогаш порано не била под лупа на јавноста, а камоли за сексуалните подвизи на неприкосновените тајландски службеници.
Поддршката за проституција е раширена во политичките кругови, како што објавиле BBC News во 2003 година. „Пратениците од владејачката тајландска партија Таи Рак Таи се препотуваат на плановите на раководството на партијата да им забрани да имаат љубовница или да одат во бордели..." Еден пратеник изјавил за весникот „Нација“ дека „ако се применуваат правилата, партијата ќе може да понуди околу 30 кандидати, во споредба со нејзините повеќе од 200 членови на пратениците.”
Ставовите кон жените биле искажани од пратеникот Тирачаи Сирихан, цитиран во „Нацијата“, „Да се има миа нои [љубовница] е право на еден поединец. Не треба да има проблем сè додека политичарот не му прави проблеми на неговото семејство или општество“.
Интервју со тајландски активист за човекови права
Критаја Архаванитукул, активист за човекови права од Тајланд, интервјуиран од Институтот за меѓународни студии на Беркли, рекол:"Тажно е да се каже дека социјалната структура на Тајланд има тенденција да прифати ваква злоупотреба, и не само да прифати - имаме закони, имаме сметки кои витално го поддржуваат постоењето на овие сексуални установи. Тоа е една работа. И, исто така, имаме мафија која е инволвирана и во политичките партии, така што ова ја продолжува злоупотребата. Втората причина е културен фактор. Не знам за други земји, но во Тајланд општо прифатено е тајландските мажи да одат кај проститутки. Секоја класа тајландски мажи го прифаќа тоа, иако не го практикуваат сите. Така што тие не го гледаат тоа како проблем. Значи, кога станува збор за творците на политиката, кои се главно мажи, се разбира, тие не го гледаат ова како проблем. Тие знаат дека има многу жени кои се навлекуваат на проституција во Тајланд. Тие знаат дека некои се брутално третирани. Но, тие не мислат дека е страшна слика. Тие мислат дека тоа се само несреќни случаеви. И, заради профитот, мислам дека има многу луѓе со интерес, па тие се обидуваат да замижат пред овој проблем. "
Организиран криминал
Според студијата на Библиотеката на Конгресот објавена во 2003 г. „Зоните на црвени фенери во тајландските градови се дом на... бордели, казина и забавни објекти кои функционираат и како извор на приход и како оперативни центри за трговија со луѓе ....“ Проценето е дека организирани криминални групи донеле над милион жени во Тајланд од Кина, Лаос и Виетнам. Организацијата 14K Triad доминира во трговијата со жени од Кина до Бангкок за проституција.
Во ноември 2015 година, премиерот Прајут Чан-о-ча започнал кампања „исчисти го Тајланд“ за елиминирање на организираниот криминал во сите области, вклучително и пороците.
Религија
Будизмот во Тајланд е во најголем дел од училиштето Теравада, кое го следат 95% од населението. „Додека будизмот го смета за целибатскиот монашки живот како повисок идеал, тој исто така ја препознава важноста на бракот како социјална институција.“ Тајландскиот будизам поттикнува на придржување кон основниот кодекс на будистичката етика за лаиците. Петте прописи содржат предупредување против сексуалното однесување, иако она што претставува лошо однесување од аспект на одредена школа на будизмот, варира во голема мера во зависност од локалната култура. Во традиционалниот „Pāli Canon“, „Sigālovāda Sutta“ содржи голем дел кој ги советува мажите да ги почитуваат своите жени со тоа што ќе останат верни.
Во книгата „Луѓе за еднократна употреба: Ново ропство во глобалната економија“, Кевин Бејлс тврди дека во тајландскиот будизам, жените се сметаат за природно инфериорни во однос на мажите и дека Буда им рекол на своите ученици дека жените биле „нечисти, телесни и расипани“. Ова е поткрепено и со верувањето дека жените не можат да постигнат просветлување, иако ова гледиште го оспоруваат други будистички списи како Винаја Питака во Пали Канон. Сегашниот Далај Лама тврди дека жените можат да достигнат просветлување и да функционираат еднакво на мажите во духовните работи, но неговата гранка на будизмот не е онаа што се практикува во Тајланд, која има свој посебен канон на верувања. Бејлс исто така укажува на фактот дека во Винаја се наведени десет видови жени, или правила за монасите. Според правилата, првите три категории се жени на кои може да им се плати за нивните услуги. Во денешен Тајланд, ова се изразува како толеранција на проституција од мажени жени. Сексот со проститутки жените го сметаат за „празен секс“, а со тоа жените може да им дозволат на нивните сопрузи да имаат бесмислен секс со проститутки отколку да најдат нов сопружник.
Будизмот исто така пропишува „прифаќање и оставка пред животната болка и страдање“, во согласност со верувањето во кармата и пропаѓањето на гревовите од претходните животи. Жените може да изберат да веруваат дека служењето како проститутки е неизбежен резултат на кармата.
Експлоатација од страна на полицијата и службена должност
Тешката позиција на проституцијата во тајландското општество ја прави зрела за експлоатација од полицијата и владините службеници. Сексуалните бизниси плаќаат значителни суми на властите за да им биде дозволено да продолжат со деловните активности. Сексуалната работа всушност станала огромен бизнис за оние кои се во можност да извадат мито. Оние во позиција да имаат корист, имаат финансиски интерес да видат како продолжува статусот кво. Сопствениците на деловните активности и поединечните сексуални работници се жалат дека откако хунтата (воена влада) дошла на власт во 2014 година, малтретирањето се зголемило, како и бараните суми. Ова имало ефект да ги истера бизнисите од деловните активности и сексуалните работници на улица или на интернет како фриленсери.
Детска проституција
Точниот број на деца-проститутки во Тајланд не е познат. Според институтот за истражување „Проект за заштита“ со седиште во САД, проценките за бројот на деца вклучени во проституција што живеат во Тајланд се движат од 12,000 до стотици илјади (ECPAT International). Владата, универзитетски истражувачи и невладини организации процениле дека има дури 30,000 до 40,000 проститутки под 18 години, без странски мигранти (Стејт департмент на САД, 2005б). Институтот за истражување на здравствениот систем на Тајланд проценил дека децата во проституција сочинуваат 40% од проститутките во Тајланд.
Причините зошто и како децата се комерцијално експлоатирани вклучуваат:
Децата се експлоатираат во сексуални установи, а исто така директно на улица им се обраќаат педофили кои бараат сексуален контакт. Детскиот сексуален туризам е сериозен проблем во земјата. Тајланд, заедно со Камбоџа, Индија, Бразил и Мексико, е идентификувана како водечко жариште на сексуална експлоатација кај децата. Особено педофилите ги искористуваат лажните закони во земјата и се обидуваат да најдат покритие за да избегнат гонење.
За да се обесхрабри детскиот сексуален туризам, владата објавила дека не дозволила влез на 74 познати странски сексуални престапници во 2017 година. Владата развила и започнала видео запис што требало да ги прикажува летовите што влегуваат во Тајланд, со што се обесхрабрувал сексуалниот туризам. Министерството за туризам дистрибуирал повеќе од 315,000 брошури со кои се обесхрабрувал сексуалниот туризам на деловните субјекти и туристичките професионалци и организирале обуки за 800 претставници на локалната самоуправа, работници во туристичкиот сектор, студенти, млади и граѓански организации за спречување на сексуална експлоатација на деца во туристичката индустрија.
Трговија со секс
Тајланд е извор, одредиште и транзитна земја за мажи, жени и деца подложени на трговија со секс. Тајландската комерцијалната сексуална индустрија останува огромна, зголемувајќи ги ранливите страни на трговијата со секс. Жените, мажите, момчињата и девојчињата од Тајланд, други земји од: Југоисточна Азија, Шри Ланка, Русија, Узбекистан и некои африкански земји, се предмет на трговија со секс во Тајланд. Тајланд е исто така транзитна земја за жртви од Кина, Северна Кореја, Виетнам, Бангладеш, Индија и Бурма подложени на трговија со секс во земји како: Малезија, Индонезија, Сингапур, Русија, Јужна Кореја, САД и земјите од Западна Европа. Тајландските државјани се предмет на трговија со секс во Тајланд и во земји во: Северна Америка, Европа, Африка, Азија и Средниот Исток.